(NPK-NTB): Det må lovendringar til for å kutte tida det tek å planleggje veg i Noreg, seier utbyggingssjefen i Vegdirektoratet.– Ni år til planlegging av veg eller jernbane, det tek for lang tid, sa statsminister Jens Stoltenberg til Aftenposten i april.No får han svar frå utbyggingssjef Lars Aksnes i Vegdirektoratet.– Med dagens detaljerte reglar for planlegging og utbygging av veg er det vanskeleg å korte ned prosessen utan lovendringar, seier Aksnes til internbladet Vegen og vi i Statens vegvesen.Til Aftenposten opplyser Aksnes at utspelet kom som følgje av avisintervjuet med Stoltenberg.Vegvesenet er i gang med eit prosjekt der dei ser på effektiviseringsmoglegheiter innanfor eksisterande lover og forskrifter.